Source: http://www.monitoruljuridic.ro/act/ordin-nr-93-din-11-decembrie-2013-privind-modificarea-si-completarea-ordinului-presedintelui-autoritatii-nationale-de-reglementare-in-domeniul-energiei-nr-24-2013-pentru-aprobarea-metodologiei-de-alocare-a-cantitatilor-154149.html
Timestamp: 2020-05-26 03:54:34+00:00
Document Index: 5403899

Matched Legal Cases: ['articolul 4', 'articolul 4', 'articolul 7', 'articolul 7', 'articolul 7', 'articolul 9', 'articolul 9', 'Articolul 10', 'articolul 13', 'articolul 13', 'Articolul 15', 'articolul 16', 'articolul 17', 'articolul 17']

ORDIN nr. 93 din 11 decembrie 2013 privind modificarea si completarea Ordinului presedintelui Autoritatii Nationale de Reglementare in Domeniul Energiei nr. 24/2013 pentru aprobarea Metodologiei de alocare a cantitatilor de gaze naturale rezultate din activitatea de productie necesare acoperirii consumului pe piata reglementata
Având în vedere prevederile art. 99 lit. b) şi c), precum şi art. 124 alin. (1) lit. e) din Legea energiei electrice şi a gazelor naturale nr. 123/2012,
Ordinul preşedintelui Autorităţii Naţionale de Reglementare în Domeniul Energiei nr. 24/2013 pentru aprobarea Metodologiei de alocare a cantităţilor de gaze naturale rezultate din activitatea de producţie necesare acoperirii consumului pe piaţa reglementată, publicat în Monitorul Oficial al României, Partea I, nr. 240 din 25 aprilie 2013, se modifică şi se completează după cum urmează:
"Art. 3. - Producătorii de gaze naturale sau furnizorii de gaze naturale, operatorii economici afiliaţi producătorului, furnizorii de gaze naturale care asigură în mod direct acoperirea consumului pe piaţa reglementată sau furnizorii mandataţi de către aceştia, producătorii de energie termică de pe piaţa reglementată, operatorii de înmagazinare şi Direcţia operator piaţă gaze naturale din cadrul Societăţii Naţionale de Transport Gaze Naturale «Transgaz» - S.A. Mediaş duc la îndeplinire prevederile prezentului ordin, iar compartimentele de resort din cadrul ANRE urmăresc respectarea acestora."
2. Anexa se modifică şi se completează după cum urmează:
a) După articolul 4 se introduce un nou articol, articolul 4^1, cu următorul cuprins:
"Art. 4^1. - (1) Pentru perioada 1 noiembrie anul în curs - 30 aprilie din anul următor, până la data de 15 ale lunii anterioare lunii de livrare, operatorii de înmagazinare vor transmite lunar ANRE şi DOPGN următoarele:
a) programele de extracţie din depozitele de înmagazinare stabilite în conformitate cu prevederile art. 17^1;
c) nivelul stocului minim rămas în depozitele de înmagazinare subterană după scăderea cantităţilor de gaze naturale aferente programului de extracţie transmis ANRE şi DOPGN.
(2) DOPGN va publica lunar pe pagina de web următoarele informaţii:
a) capacitatea de extracţie totală alocată pentru cantităţile de gaze naturale din stocul minim, defalcată pentru segmentul reglementat şi segmentul concurenţial, pentru respectiva lună de livrare;
b) capacitatea de extracţie totală alocată pentru cantităţile de gaze naturale înmagazinate suplimentar obligaţiei de stoc minim, pentru respectiva lună de livrare;
c) capacitatea tehnică de extracţie rămasă disponibilă pentru respectiva lună de livrare."
b)La articolul 7, alineatul (4) se modifică şi va avea următorul cuprins:
"(4) În perioada 1 noiembrie anul în curs - 30 aprilie din anul următor, ANRE poate modifica lunar cantitatea totală de gaze naturale aferentă lunii respective rezultată din activitatea de producţie pe care producătorii au obligaţia să o pună la dispoziţia furnizorilor în scopul asigurării necesarului de consum pentru piaţa reglementată aferent, în următoarele situaţii:
a) din analiza necesarului total de consum estimat al pieţei reglementate din producţie internă pentru luna respectivă de livrare, a programelor de extracţie din depozitele de înmagazinare stabilite în conformitate cu prevederile art. 17^1 şi a capacităţilor tehnice de extracţie din depozitele de înmagazinare rămase disponibile pentru luna respectivă de livrare rezultă că diferenţa nu poate fi acoperită de cantitatea lunară de gaze naturale prevăzută la art. 3;
b) apar modificări mai mari de 1% ale necesarului de consum estimat al pieţei reglementate pentru perioada 1 noiembrie din anul în curs - 30 aprilie din anul următor, ca urmare a exercitării dreptului la eligibilitate de către clienţii reglementaţi;
c) se constată că informaţiile prevăzute la art. 6 alin. (1) au fost supra/subdimensionate cu mai mult de 5%."
c) După articolul 7 se introduce un nou articol, articolul 7^1, cu următorul cuprins:
"Art. 7^1. - Cantităţile prevăzute la art. 7 alin. (4) se comunică DOPGN până în data de 20 ale lunii anterioare lunii de livrare şi se publică pe site-ul SNTGN Transgaz - S.A. în termen de o zi lucrătoare de la primirea acestora."
d) După articolul 9 se introduce un nou articol, articolul 9^1, cu următorul cuprins:
"Art. 9^1. - DOPGN determină cantităţile totale lunare de gaze naturale rezultate din activitatea de producţie pe care producătorii au obligaţia să o pună la dispoziţia furnizorilor în scopul asigurării necesarului de consum pentru piaţa reglementată, pentru CPET şi NC, conform formulelor următoare:
NQ(CPET)
Q(CPET) = ──────── * Q(PTANRE)
NQ(PT)
NQ(NC)
Q(NC) = ─────── * Q(PTANRE) '
Q(CPET) - cantitatea totală lunară de gaze naturale rezultată din activitatea de producţie pe care producătorii au obligaţia să o pună la dispoziţia furnizorilor în scopul asigurării necesarului de consum pentru piaţa reglementată, pentru CPET, pentru luna respectivă;
Q(NC) - cantitatea totală lunară de gaze naturale rezultată din activitatea de producţie pe care producătorii au obligaţia să o pună la dispoziţia furnizorilor în scopul asigurării necesarului de consum pentru piaţa reglementată, pentru NC, pentru luna respectivă;
NQ(CPET) - cantitatea lunară de gaze naturale din producţia internă necesară pentru acoperirea consumului CPET reglementaţi;
NQ(NC) - cantitatea lunară de gaze naturale din producţia internă necesară pentru acoperirea consumului NC reglementaţi;
N(QPT) - cantitatea lunară de gaze naturale din producţia internă necesară pentru acoperirea consumului tuturor clienţilor reglementaţi;
Q(PTANRE) - cantitatea totală lunară de gaze naturale rezultată din activitatea de producţie pe care producătorii au obligaţia să o pună la dispoziţia furnizorilor în scopul asigurării necesarului de consum pentru piaţa reglementată, stabilită de ANRE, pentru luna respectivă."
e) Articolul 10 se modifică şi va avea următorul cuprins:
"Art. 10. - DOPGN determină cantităţile de gaze naturale pe care fiecare producător este obligat sa le pună la dispoziţia furnizorilor în vederea acoperirii necesarului de consum curent şi a constituirii stocului minim pe piaţa reglementată, defalcate pe CPET şi NC, având în vedere ponderea fiecărui producător în producţia totală de gaze naturale, conform formulei următoare:
Q(CPET)
Q(Pcpet) (i...n) = ─────── * Q(p) (i...n)
Q(NC)
Q(Pnc) (i...n) = ────── * Q(p) (i...n) ,
Q(Pcpet) (i...n) - cantitatea lunară de gaze naturale pe care fiecare producător este obligat să o disponibilizeze cu prioritate pe piaţa reglementată, pentru CPET;
Q(Pnc0 (i...n) - cantitatea lunară de gaze naturale pe care fiecare producător este obligat să o disponibilizeze cu prioritate pe piaţa reglementată, pentru NC;
Q(P) (i...n) - cantitatea lunară de gaze naturale din producţia internă curentă a fiecărui producător, cu excepţia cantităţilor de gaze naturale destinate consumurilor tehnologice specifice operaţiunilor petroliere şi a cantităţilor de gaze naturale reinjectate în zăcăminte, exceptate de la plata redevenţei în condiţiile legii;
Q(PT) - cantitatea lunară totală de gaze naturale produsă de toţi producătorii de gaze naturale, cu excepţia cantităţilor de gaze naturale destinate consumurilor tehnologice specifice operaţiunilor petroliere şi a cantităţilor de gaze naturale reinjectate în zăcăminte, exceptate de la plata redevenţei în condiţiile legii;
Q(NC) - cantitatea totală lunară de gaze naturale rezultată din activitatea de producţie pe care producătorii au obligaţia să o
pună la dispoziţia furnizorilor în scopul asigurării necesarului de consum pentru piaţa reglementată, pentru NC, pentru luna respectivă."
f) După articolul 13 se introduce un nou articol, articolul 13^1, cu următorul cuprins:
"Art. 13^1. - Pentru perioada 1 noiembrie anul în curs - 30 aprilie anul următor DOPGN determină cantităţile de gaze naturale din producţie internă curentă pe care producătorii au obligaţia să le pună la dispoziţia fiecărui furnizor în vederea asigurării necesarului de consum pentru piaţa reglementată, pentru CPET şi NC, proporţional cu necesarul acestora, conform formulelor următoare:
Qcurent(Fcpet) (i...n) = ──────────── * NQ(Fcpet) (i...n)
NQtotal(CPET)
Qcurent(Fnc) (i...n) = ─────────── * NQ(Fnc) (i...n) ,
NQtotal(NC)
Qcurent(Fcpet) (i...n) - cantitatea lunară de gaze naturale din producţia internă curentă pe care producătorii au obligaţia să o pună la dispoziţia fiecărui furnizor pentru acoperirea consumului CPET reglementaţi;
NQtotal(CPET) - cantitatea totală lunară de gaze naturale din producţia internă necesară furnizorilor pentru acoperirea consumului CPET reglementaţi;
NQ(Fcpet) (i...n) - cantitatea totală lunară de gaze naturale din producţia internă necesară fiecărui furnizor pentru acoperirea consumului CPET reglementaţi;
Qcurent(Fnc) (i...n) - cantitatea lunară de gaze naturale din producţia internă curentă pe care producătorii au obligaţia să o pună la dispoziţia fiecărui furnizor pentru acoperirea consumului NC reglementaţi;
NQtotal(NC) - cantitatea totală lunară de gaze naturale din producţia internă necesară furnizorilor pentru acoperirea consumului NC reglementaţi;
NQ(Fnc) (i...n) - cantitatea totală lunară de gaze naturale din producţia internă necesară fiecărui furnizor pentru acoperirea consumului NC reglementaţi."
g) Articolul 15 se modifică şi va avea următorul cuprins:
"Art. 15. - Până la data de 23 ale lunii anterioare lunii de livrare, ora 9,00, DOPGN afişează pe site-ul SNTGN Transgaz - S.A. cantităţile prevăzute la art. 5 şi cantităţile prevăzute la art. 18 alin. (1) lit. e), după caz, cantităţile determinate în conformitate cu art. 10, 13 şi 13^1, şi situaţia centralizată a informaţiilor transmise în conformitate cu art. 14."
h) La articolul 16, alineatul (2) se modifică şi va avea următorul cuprins:
"(2) Preţul de vânzare a gazelor naturale va fi egal cu preţul de achiziţie a gazelor naturale din producţia internă pentru piaţa reglementată stabilit prin hotărârea Guvernului în vigoare. În cazul în care un furnizor care asigură consumul clienţilor finali din piaţa reglementată mandatează un alt furnizor pentru
achiziţia gazelor naturale din producţie internă necesare acoperirii consumului pe piaţa reglementată, ANRE recunoaşte în costurile de achiziţie realizate de către furnizorii care asigură consumul clienţilor finali din piaţa reglementată preţurile de achiziţie după cum urmează:
a) pentru gazele naturale din producţie internă curentă utilizate pentru acoperirea consumului pe piaţa reglementată în luna curentă, ANRE recunoaşte preţurile de achiziţie la nivelul celor stabilite prin hotărârea Guvernului în vigoare;
b) pentru gazele naturale din producţie internă din depozitele de înmagazinare subterană aferente stocului minim pentru segmentul reglementat, ANRE recunoaşte preţurile de achiziţie la nivelul preţurilor de achiziţie pentru fiecare categorie de clienţi, aşa cum este stabilit prin hotărârea Guvernului în vigoare, din perioada ciclului de injecţie, la care se adaugă tarifele aferente prestării serviciilor de înmagazinare subterană aprobate de ANRE, precum şi costurile de finanţare, după cum urmează:
ROR(fr)
P(ds) = [P(int) + RC(ds) + I(ds)] * (1 + ─────── ) + E(ds) ,
P(ds) - preţul gazelor naturale din depozitele de înmagazinare subterană, exprimat în lei/MWh;
P(int) - preţul de achiziţie a gazelor naturale din producţia internă pentru piaţa reglementată, aferent fiecărei categorii de clienţi conform prevederilor hotărârii Guvernului în vigoare, exprimat în lei/MWh;
RC(ds) - componenta fixă pentru rezervarea capacităţii în depozitul subteran, exprimat în lei/MWh/ciclu complet de înmagazinare;
I(ds) - componenta volumetrică pentru injecţia gazelor naturale în depozitul subteran, exprimat în lei/MWh;
ROR(fr) - rata reglementată a rentabilităţii, recunoscută de ANRE pentru activitatea de furnizare reglementată;
E(ds) - componenta volumetrică pentru extracţia gazelor naturale din depozitul subteran, exprimat în lei/MWh."
i)După articolul 17 se introduce un nou articol, articolul 17^1, cu următorul cuprins:
"Art. 17^1. - (1) La stabilirea programelor de extracţie a gazelor naturale din depozitele de înmagazinare subterană, capacităţile de extracţie vor fi alocate de către operatorii de înmagazinare având în vedere următoarea ordine de prioritate:
a) operatorului SNT - pentru cantităţile de gaze naturale necesare asigurării permanente a echilibrului fizic al SNT;
b) producătorilor - pentru cantităţile de gaze naturale necesare desfăşurării proceselor tehnologice;
c) furnizorilor care şi-au îndeplinit obligaţia de constituire a stocului minim stabilită prin ordin al preşedintelui ANRE şi furnizorilor mandataţi pentru constituirea stocului minim al altor furnizori, până la epuizarea stocului minim pe care aceştia au avut obligaţia de a-l constitui, după cum urmează:
(i) capacitate de extracţie pentru cantităţile din stocul minim constituit pentru segmentul reglementat/ achiziţionate din înmagazinare de la alţi furnizori pentru îndeplinirea stocului minim pentru segmentul reglementat, la nivelul solicitărilor de extracţie;
(ii) capacitate de extracţie pentru cantităţile din stocul minim constituit pentru segmentul concurenţial, la nivelul solicitărilor de extracţie;
(iii) în cazul în care solicitările de extracţie ale furnizorilor depăşesc capacităţile tehnice de extracţie, acestea se alocă proporţional, în funcţie de ponderea stocului minim rămas în depozitele de înmagazinare subterană aferent fiecărui furnizor în totalul obligaţiei de stoc minim şi, în cadrul stocului minim constituit de fiecare furnizor/furnizor mandatat în parte, în funcţie de structura aferentă celor două segmente, respectiv reglementat sau concurenţial;
d) furnizorilor care au constituit stocuri mai mari decât obligaţia de stoc minim, pentru cantităţile de gaze naturale ce depăşesc nivelul obligaţiei de stoc minim aferente fiecărui furnizor în parte, clienţilor eligibili şi altor solicitanţi, la nivelul solicitărilor acestora - în cazul în care există suficientă capacitate de extracţie disponibilă după alocarea aferentă primelor niveluri de prioritate, respectiv proporţional cu solicitările acestora - în cazul în care capacitatea de extracţie rămasă este insuficientă.
(2) În cazul în care, după alocarea capacităţilor de extracţie conform prevederilor alin. (1), rămâne capacitate de extracţie disponibilă, iar solicitările ulterioare depăşesc nivelul acesteia, capacitatea rămasă disponibilă se va aloca cu prioritate către piaţa reglementată."
Tags: Monitorul Oficial, Acte Monitorul Oficial, Ordin, Autoritatea Nationala de Reglementare in Domeniul Energiei, ORDIN nr. 93 din 11 decembrie 2013